วันที่20 ตค มีsex ไม่ใส่ถุง+หลั่งนอก กินยาคุมเม็ดแรกใน5ชม. เม็ดต่อไปอีก5ชม. และวันที่1 พย มีsex ไม่ใส่ถุงแปปเดียวจากนั้นใส่ถุงยาง กินยาคุมเม็ดแรกหลังมีเพศสัมพัน เม็ดที่สองอีก5ชม. มีโอกาสท้องมั้ย ประจำเดือนล่าสุดมาวันที่12 ตุลาคม ประจำเดือนจะมาอีกเมื่อไหร่
สวัสดีค่ะ ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะประจำเดือนอาจเคลื่อนไปได้บ้าง แต่ไม่ควรเกิน 35 วันนับจากประจำเดือนครั้งก่อนหากประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก